text: Zumba og advent
  28 november 2010 kl. 17.06
  Det er i dag første søndag i advent, og i kirkerne rundt om i landsdelen bliver julen sunget ind
  Undtagen i Rødekro. Her danser præsten og menigheden til en første advents Zumba-gudstjeneste.
  Mennesket som en enhed af krop og ånd har efterhånden fundet vej ind i teologien og også kirkens aktiviteter. 
  Sognepræst Helle D. Asmussen siger om dagens  Zumba-andagt:
  - I dag - vil vi ikke synge - som vi ellers gør. I dag svarer vi med dans. Dans udtrykker med kroppen, det vi ind imellem har svært ved at sige med ord. Så når vi danser med glæde - er den glæde og den dans vores svar. Dansen udtrykker vores tak - vores svar på det, Han er og gør og siger til os. I dag danser vi ikke bare for os selv. Men også for Jesus.
  Krop og glæde var i fokus. Bibelens ord blev udfoldet og fortolket i dans og musik i Fladhøjhallen iRødekro.
  